CELEX: 32014R0275
Language: fi
Date: 2014-01-07 00:00:00
Title: Komission delegoitu asetus (EU) N:o 275/2014, annettu 7 päivänä tammikuuta 2014 , Verkkojen Eurooppa -välineen perustamisesta annetun Euroopan parlamentin ja neuvoston asetuksen (EU) N:o 1316/2013 liitteen I muuttamisesta  ETA:n kannalta merkityksellinen teksti

19.3.2014   
            
            
               FI
            
            
               Euroopan unionin virallinen lehti
            
            
               L 80/1
            
         
      KOMISSION DELEGOITU ASETUS (EU) N:o 275/2014,
   annettu 7 päivänä tammikuuta 2014,
   Verkkojen Eurooppa -välineen perustamisesta annetun Euroopan parlamentin ja neuvoston asetuksen (EU) N:o 1316/2013 liitteen I muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Verkkojen Euroopan -välineen perustamisesta sekä asetuksen (EU) N:o 913/2010 muuttamisesta ja asetusten (EY) N:o 680/2007 ja (EY) N:o 67/2010 kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1316/2013 (1) ja erityisesti sen 21 artiklan,
   sekä katsoo seuraavaa:
   
               (1)
            
            
               Asetuksen (EU) N:o 1316/2013 21 artiklan 3 kohdan mukaan komissiolla on valta antaa vuoden kuluessa asetuksen voimaantulosta delegoituja säädöksiä, joissa määritellään liikennealan rahoituksen painopisteet, jotka on otettava huomioon työohjelmissa Verkkojen Eurooppa -välineen voimassaoloajan mainitun asetuksen 7 artiklan 2 kohdan mukaisten tukikelpoisten toimien osalta. Sen vuoksi on tarpeen, että delegoitu säädös, jossa määritellään liikennealan rahoituksen painopisteet, annetaan ennen työohjelmien hyväksymistä.
            
         
               (2)
            
            
               Asetuksen (EU) N:o 1316/2013 21 artiklan 3 kohdan mukaisesti liikennealan rahoituksen painopisteissä olisi otettava huomioon mainitun asetuksen 7 artiklan 2 kohdassa luetellut tukikelpoiset toimet, joilla edistetään yhteistä etua koskevia hankkeita Euroopan parlamentin ja neuvoston asetuksen (EU) N:o 1315/2013 (2) mukaisesti.
            
         
               (3)
            
            
               Asetuksen (EU) N:o 1316/2013 7 artiklan 2 kohdassa luetellut tukikelpoiset toimet eritellään tarkemmin mainitun asetuksen 10 ja 11 artiklassa, joissa määritellään kyseisten toimien suurimmat sovellettavat rahoitusosuudet. Siksi on asianmukaista viitata mainituissa artikloissa lueteltuihin toimiin liikennealan rahoituksen painopisteiden tarkemman määrittelyn yhteydessä.
            
         
               (4)
            
            
               Asetuksen (EU) N:o 1316/2013 liitteessä I olevassa I osassa luetellut yhteistä etua koskevat hankkeet voidaan sisällyttää mainitun asetuksen 17 artiklan 3 kohdassa tarkoitettuihin monivuotisiin työohjelmiin. Monivuotisiin työohjelmiin voidaan sisällyttää myös hankkeet, joita ei ole lueteltu liitteessä I olevassa I osassa, mutta jotka ovat tukikelpoisia 7 artiklan 2 kohdan nojalla.
            
         
               (5)
            
            
               Koska asetuksen (EU) N:o 1316/2013 21 artiklan 3 kohdassa viitataan mainitun asetuksen 4 artiklan 2 kohdassa tarkoitettuihin liikennealan erityistavoitteisiin, tässä asetuksessa on asianmukaista viitata kyseisiin tavoitteisiin.
            
         
               (6)
            
            
               Koska rahoitusvälineisiin osoitetaan EU:n rahoitusta vuotuisten työohjelmien mukaisesti, on asianmukaista sisällyttää tähän asetukseen niitä koskeva painopiste.
            
         
               (7)
            
            
               Työohjelmiin eivät sisälly asetuksen (EU) N:o 1316/2013 5 artiklan 2 kohdan b alakohdassa luetellut ohjelman tukitoimet, jotka koostuvat komissiolle Verkkojen Eurooppa -välineen hallinnoinnista aiheutuneista teknisen ja hallinnollisen avun menoista, joiden enimmäismääräksi on vahvistettu yksi prosentti kokonaisrahoituksesta. Työohjelmiin sisältyvät kuitenkin asetuksen (EU) N:o 1316/2013 5 artiklan 2 kohdan a alakohdassa tarkoitetut ohjelman tukitoimet, jotka edistävät yhteistä etua koskevia hankkeita 7 artiklan 2 kohdan mukaisesti, ja tähän asetukseen sisällytetään niitä koskeva painopiste.
            
         
               (8)
            
            
               Myös asetuksen (EU) N:o 1316/2013 5 artiklan 1 kohdan a alakohdassa tarkoitetut rahoitusvarat, mukaan lukien koheesiorahastosta siirretyt varat, sisältyvät samoihin työohjelmiin. Mainitun asetuksen 11 artiklan mukaisesti koheesiorahastosta siirrettyjen varojen osalta käynnistetään erityisiä ehdotuspyyntöjä.
            
         
               (9)
            
            
               Jotta asetuksen (EU) N:o 1316/2013 17 artiklan 3 kohdassa säädetyt täytäntöönpanosäädökset voitaisiin antaa hyvissä ajoin, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä,
            
         ON HYVÄKSYNYT TÄMÄN ASETUKSEN:
   1 artikla
   Lisätään tämän asetuksen liitteenä oleva teksti asetuksen (EU) N:o 1316/2013 liitteessä I olevaksi VI osaksi.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä tammikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 348, 20.12.2013, s. 129.
   
      (2)  Euroopan parlamentin ja neuvoston asetus (EU) N:o 1315/2013, annettu 11 päivänä joulukuuta 2013, unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta (EUVL L 348, 20.12.2013, s. 1).
   
      LIITE
      Lisätään asetuksen (EU) N:o 1316/2013 liitteeseen I seuraava VI osa:
      
         ”VI   OSA
         
            LIIKENNEALAN RAHOITUKSEN PAINOPISTEET MONIVUOTISIA JA VUOTUISIA TYÖOHJELMIA VARTEN
         
         1.   Rahoituksen painopisteet monivuotisissa työohjelmissa
         
         
                     1.1
                  
                  
                     Rahoituksen painopisteet tavoitteessa pullonkaulojen poistaminen, rautateiden yhteentoimivuuden edistäminen, puuttuvien yhteyksien rakentaminen ja erityisesti rajat ylittävien osuuksien parantaminen:
                     
                                 i)
                              
                              
                                 ydinverkon käytävien ennalta yksilöidyt hankkeet (rautatiet, sisävesiväylät, maantiet, meri- ja sisävesisatamat);
                              
                           
                                 ii)
                              
                              
                                 muiden ydinverkon osuuksien ennalta yksilöidyt hankkeet (rautatiet, sisävesiväylät, maantiet, meri- ja sisävesisatamat);
                              
                           
                                 iii)
                              
                              
                                 rautateiden yhteentoimivuus;
                              
                           
                                 iv)
                              
                              
                                 ERTMS:n käyttöönotto.
                              
                           
               
                     1.2
                  
                  
                     Rahoituksen painopisteet tavoitteessa kestävien ja tehokkaiden liikennejärjestelmien varmistaminen pitkällä aikavälillä, jotta valmistaudutaan tuleviin liikennevirtoihin sekä mahdollistetaan hiilestä irtautuminen kaikissa liikennemuodoissa siirtymällä innovatiivisiin vähähiilisiin ja energiatehokkaisiin liikenneteknologioihin optimoiden samalla turvallisuus:
                     
                                 i)
                              
                              
                                 uusien teknologioiden ja innovaatioiden käyttöönotto kaikissa liikennemuodoissa keskittyen hiilestä irtautumiseen, turvallisuuteen ja innovatiivisiin teknologioihin, joilla edistetään verkon kestävyyttä, toimintaa, hallintaa, esteettömyyttä, multimodaalisuutta ja tehokkuutta;
                              
                           
                                 ii)
                              
                              
                                 turvallinen ja varma infrastruktuuri, mukaan lukien turvalliset ja valvotut pysäköintialueet maantieliikenteen ydinverkossa.
                              
                           
               
                     1.3
                  
                  
                     Rahoituksen painopisteet tavoitteessa liikennemuotojen yhdentämisen ja yhteenliittämisen optimointi ja liikennepalvelujen yhteentoimivuuden tehostaminen huolehtien samalla liikenneinfrastruktuurien esteettömyydestä:
                     
                                 i)
                              
                              
                                 yhtenäinen eurooppalainen ilmatila – SESAR;
                              
                           
                                 ii)
                              
                              
                                 jokiliikenteen tietopalvelu;
                              
                           
                                 iii)
                              
                              
                                 maantieliikenteen älykkäät liikennepalvelut;
                              
                           
                                 iv)
                              
                              
                                 alusliikenteen ohjaus- ja seurantajärjestelmä;
                              
                           
                                 v)
                              
                              
                                 merten moottoritiet;
                              
                           
                                 vi)
                              
                              
                                 toimet, joilla toteutetaan liikenteen infrastruktuuria ydinverkon solmukohdissa, myös kaupunkisolmukohdissa;
                              
                           
                                 vii)
                              
                              
                                 yhteydet multimodaalisiin logistiikkakeskuksiin ja näiden kehittäminen.
                              
                           
               
                     1.4
                  
                  
                     Ohjelman tukitoimet
                  
               2.   Rahoituksen painopisteet vuotuisissa työohjelmissa
         
         
                     2.1
                  
                  
                     Rahoituksen painopisteet tavoitteessa pullonkaulojen poistaminen, rautateiden yhteentoimivuuden edistäminen, puuttuvien yhteyksien rakentaminen ja erityisesti rajat ylittävien osuuksien parantaminen:
                     
                                 i)
                              
                              
                                 ydinverkon rautatie-, sisävesiväylä- ja tiehankkeet, mukaan lukien yhteydet sisävesi- ja merisatamiin ja lentoasemiin, sekä satamien kehittäminen;
                              
                           
                                 ii)
                              
                              
                                 kattavan verkon hankkeet (rautatiet, sisävesiväylät, maantiet, meri- ja sisävesisatamat);
                              
                           
                                 iii)
                              
                              
                                 hankkeet Euroopan laajuisen liikenneverkon liittämiseksi naapurimaiden infrastruktuuriverkkoihin, erityisesti rajat ylittäviin osuuksiin liittyvät hankkeet (rautatiet, sisävesiväylät, maantiet, meri- ja sisävesisatamat).
                              
                           
               
                     2.2
                  
                  
                     Rahoituksen painopisteet tavoitteessa kestävien ja tehokkaiden liikennejärjestelmien varmistaminen pitkällä aikavälillä, jotta valmistaudutaan tuleviin liikennevirtoihin sekä mahdollistetaan hiilestä irtautuminen kaikissa liikennemuodoissa siirtymällä innovatiivisiin vähähiilisiin ja energiatehokkaisiin liikenneteknologioihin optimoiden samalla turvallisuus:
                     
                                 i)
                              
                              
                                 sellaisten uusien teknologioiden ja innovaatioiden käyttöönotto, jotka eivät sisälly monivuotiseen työohjelmaan;
                              
                           
                                 ii)
                              
                              
                                 tavaraliikennepalvelut;
                              
                           
                                 iii)
                              
                              
                                 toimet rautateiden tavaraliikenteen melun vähentämiseksi, myös jälkiasennuksilla nykyiseen liikkuvaan kalustoon.
                              
                           
               
                     2.3
                  
                  
                     Rahoituksen painopisteet tavoitteessa liikennemuotojen yhdentämisen ja yhteenliittämisen optimointi ja liikennepalvelujen yhteentoimivuuden tehostaminen huolehtien samalla liikenneinfrastruktuurien esteettömyydestä:
                     
                                 i)
                              
                              
                                 telemaattiset sovellusjärjestelmät, jotka eivät sisälly monivuotiseen työohjelmaan;
                              
                           
                                 ii)
                              
                              
                                 toimet, joilla parannetaan liikenteen infrastruktuurin käytettävyyttä vammaisten kannalta;
                              
                           
                                 iii)
                              
                              
                                 toimet, joilla toteutetaan liikenteen infrastruktuuria ydinverkon solmukohdissa, myös kaupunkisolmukohdissa;
                              
                           
                                 iv)
                              
                              
                                 yhteydet multimodaalisiin logistiikkakeskuksiin ja näiden kehittäminen.
                              
                           
               
                     2.4
                  
                  
                     Verkkojen Eurooppa -välineen rahoitusvälineet:
                     
                                 i)
                              
                              
                                 Verkkojen Eurooppa -välinettä koskevan asetuksen 14 artiklassa ja liitteessä I olevassa III osassa määritelty rahoitusosuus rahoitusvälineisiin;
                              
                           
                                 ii)
                              
                              
                                 innovatiivisiin rahoitusvälineisiin liittyvät ohjelman tukitoimet.”